„Aceste semne de pe corpul meu sunt urmele Rusiei”: Un deputat georgian apare în Parlament după ce a fost bătut la o manifestație pro-UE
„Uitați-vă la mine! Ceea ce vedeți, aceste semne de pe corpul meu, sunt semnele Rusiei”. Levan Habeișvili, președintele Mișcării Naționale Unite, principalul partid de opoziție al fostului președinte încarcerat Mihail Saakașvili, a apărut în Parlamentul georgian cu fața tumefiată și cu bandaje pe nas și pe mână, scrie Le Figaro.
Parlamentarul a fost bătut în timp ce participa marți seară la o demonstrație împotriva proiectului de lege privind „influența străină”.
Mitingul de noapte pro-UE a fost reprimat violent de poliție, care a folosit gaze lacrimogene și gloanțe de cauciuc împotriva protestatarilor.
Demonstranții acuză faptul că proiectul de lege privind „influența străină” este similar cu legislația rusă folosită pentru a pune botniță opoziției.
It is shame!!! İt is russian method!
VMH, the chairman of the country’s largest opposition party, Levan Khabeishvili was brutally beaten by special forces yesterday. The special forces forced him to say he was a „coward” and they would stop beating him
Currently, the deputy is… pic.twitter.com/CMERbVURBs— Samira Bayramova 🇬🇪 🇪🇺 🇺🇸 (@SamBayramova) May 1, 2024
Mărul discordiei îl constituie o lege, similară celei din Rusia, care clasifică ONG-urile care primesc fonduri din străinătate drept agenţi străini.
În Georgia, multe proiecte de promovare a democraţiei funcţionează cu bani din partea statelor UE sau a SUA.
Partidul Visul Georgian, aflat la guvernare, spune că scopul legii este o mai mare transparenţă, în timp ce criticii se aşteaptă ca legea să fie folosită pentru a opri fluxul acestor fonduri şi a persecuta forţele prooccidentale.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank